Sophus Tromholt

Sophus Tromholt (1851–1896) var en dansk nordlysforsker  Moss, K. and Stauning, P. (2012): Sophus Peter Tromholt: an outstanding pioneer in auroral research, Hist. Geo Space. Sci., 3, 53-72, 2012; http://www.hist-geo-space-sci.net/3/53/2012/; doi:10.5194/hgss-3-53-2012  og dyktig amatørfotograf, og regnes som en av pionerene i norsk etnografisk fotografi. Tromholt var realfagslærer av utdanning, og kom til Bergen i 1875 hvor han underviste ved Tanks skole. Hans store interesse var nordlys-undersøkelser og som norsk statsstipendiat oppholdt han seg i Kautokeino i Finnmark for å studere nordlys i perioden 1882–1883. 

Tromholt var en dyktig fotograf som på sin reise tok en rekke bilder av landskaper, folkeliv og samer, og publiserte ved tilbakekomsten til Bergen en fotografisk portfolie under tittelen «Billeder fra Lappernes Land» (Bergen 1885). Han publiserte i 1885 også en reisebok på dansk og engelsk fra sin tid i Kautokeino: «Under Nordlysets straaler» (København 1885) - Sophus Tromholt: Under Nordlysets Straaler : Skildringer fra Lappernes Land, versjon 2007. ISBN 978-82-7367-011-3. og «Under the Rays of the Aurora Borealis» (Boston 1885). Fotografiene befinner seg i dag på Billedsamlingen - Universitetsbiblioteket i Bergen. Samlingen består av 231 glassnegativer og 189 originalkopier. I 2013 ble fotosamlingen en del av UNESCOs Memory of the World liste over historisk viktige samlinger.

 Referanser 


 Eksterne lenker 

 Billedsamlingen ved UB-UiB (Universitetsbiblioteket i Bergen)
 Sophus Tromholts digitale samling på Billedsamlingens database Marcus
 Sophus Tromholt Collection på UNESCO

Kategori:Norske fotografer
Kategori:Personer fra Husum